**Miestny úrad mestskej časti Bratislava-Petržalka**

Materiál na rokovanie

Miestnej rady

dňa: 8. septembra 2020

Materiál číslo: 28/2020

**Návrh**

**Všeobecne záväzného nariadenia**

**mestskej časti Bratislava-Petržalka č..../2020 z ...... 2020**

**o poskytovaní dotácií pre veľké športové kluby z rozpočtu mestskej časti Bratislava-Petržalka**

|  |  |
| --- | --- |
|  **Predkladateľ:**Ing. Lýdia Ovečková I. zástupkyňa starostuČlenovia PS ŠPORT podľa záujmu  | **Materiál obsahuje:** 1. 1. Návrh uznesenia
2. 2. Dôvodová správa
3. 3. Doložky
4. 4. Návrh VZN
5. 5. Pripomienky a stanoviská komisií
 |

|  |  |
| --- | --- |
|  |  |

|  |  |
| --- | --- |
| **Zodpovedný/á:** Ing. Lýdia Ovečková, I. zástupkyňa starostu |  |
| Mgr. Ľudmila Pastorová, poverená vedením Referátu kultúry a športu**Spracovateľ:**Mgr. Ľudmila Pastorová, poverená vedením Referátu kultúry a športuPaedDr. Robert Schnürmacher, odborný zamestnanec Referátu kultúry a športu |  |

**1. Návrh uznesenia**

Miestna rada mestskej časti Bratislava-Petržalka

**o d p o r ú č a**

Miestnemu zastupiteľstvu mestskej časti Bratislava-Petržalka

**s ch v á l i ť**

Všeobecne záväzné nariadenie mestskej časti Bratislava-Petržalka č ....../2020 z ..... 2020 o poskytovaní dotácií pre veľké športové kluby z rozpočtu mestskej časti Bratislava-Petržalka.

**2. Dôvodová správa**

Nové znenie VZN o poskytovaní dotácií pre veľké športové kluby z rozpočtu mestskej časti Bratislava-Petržalka zosúlaďuje (pôvodné) VZN č. 12/2017, ktoré nadobudlo účinnosť 1.1.2018 a jeho 3 novelizácie v znení VZN č. 5/2018, VZN č. 5/2019 a VZN 12/2019, s ďalšími potrebnými úpravami na základe požiadaviek a pripomienok členov pracovnej skupiny ŠPORT, odborných útvarov miestneho úradu mestskej časti Bratislava Petržalka, ako i zástupcov veľkých športových klubov.

Cieľom tohto VZN je odstránenie nedostatkov v procese spracovávania, hodnotenia a schvaľovania žiadostí o dotáciu pre veľké športové kluby. Z doterajších skúseností a platného VZN č.12/2017 vyplynula tiež nutná úprava definícií vo výpočtovom vzorci. Uvedené zmeny bolo potrebné zosúladiť aj s elektronickým predkladaním žiadostí a príslušných dokladov k žiadosti, ako i vyúčtovaním dotácie.

Základné parametre poskytovania dotácie pre veľké športové kluby ostávajú nezmenené: oprávnená osoba, účel poskytnutia dotácie, výška vyčlenenej sumy na dotáciu z rozpočtu MČ (1,0% z podielu na dani z príjmov fyzických osôb za predchádzajúci kalendárny rok, avšak maximálne do výšky 100 000,00 €), maximálna výška dotácie pre jednotlivého žiadateľa (max. do výšky 20% z príjmu v rozpočte žiadateľa za predchádzajúci rok, max. do výšky 40% zo sumy vyčlenenej mestskou časťou na účely dotácií pre veľké športové kluby v danom roku) a vzorec na výpočet dotácie.

Toto VZN upravuje najmä spôsob výpočtu bodového hodnotenia žiadateľa, spresňuje definície jednotlivých kritérií a výpočtov v prípade dvoj-oddielových športových klubov, upravuje časové lehoty predkladania a schvaľovania dotácie, ako i elektronické podávanie žiadostí a elektronické spracovávanie formulárov a jeho povinných príloh. Tým sa mení aj spôsob posudzovania projektov, ktorý podľa § 7 ods. 1 a 2 VZN č.12/2017 posudzovala Komisia športu na základe podkladov a odporúčaní vecne príslušných odborných útvarov miestneho úradu MČ Petržalka. Podklady budú spracovávané a vyhodnocované elektronicky, výška dotácie pre jednotlivých žiadateľov sa vypočíta na základe vzorca uvedeného v prílohe č.1. tohto nariadenia. Na základe participatívneho stretnutia so športovými klubmi, vzorec pre výpočet dotácie ostáva nezmenený, avšak opakovanou požiadavkou bolo zahrnúť finančnú náročnosť prevádzky športu. Nakoľko doposiaľ nedisponujeme potrebnými údajmi, zohľadnili sme len najväčšiu finančnú náročnosť zimného športu – ľadového hokeja v stanovenom Petržalskom koeficiente športu (PKŠ). Ostatným športovým odvetviam sme priradili spravodlivejšie prerozdelenie hodnoty v zaužívanej 5-stupnovej škále. Vo vzorci jediným subjektívne hodnoteným kritériom ostáva Kritérium 4, avšak jeho forma je v novom VZN presne štrukturovaná pre efektívnejšie spracovávanie a hodnotenie, ktoré posudzujú členovia komisie športu. O pridelení dotácií v odporúčanej výške rozhoduje miestne zastupiteľstvo samostatným uznesením.

Všetky uvedené zmeny vyplývajú z praxe pri výpočte dotácií za rok 2020. Po konzultáciách a celkovej hĺbkovej analýze výsledkov a spôsobov doterajšieho výpočtu dospel referát KaŠ k záveru, že je potrebné zmeniť a jasnejšie zadefinovať pravidlá výpočtu dotácií pre kluby s dvoma oddielmi s rôznymi športovými odvetviami.  Platné VZN č. 12/2017 možnosť klubom s dvomi oddielmi žiadať o dotáciu nijako neupiera, ale ju ani nijako špeciálne neusmerňuje, čím vznikali nejasnosti ohľadom výpočtu dotácie práve pre tieto kluby. Pri predkladaní návrhu poskytnutia dotácií pre veľké športové kluby rok 2020 sme deklarovali jasný zámer zahrnúť potrebné úpravy do nového VZN (časové lehoty a spôsob spracovávania a hodnotenia dotácií, definovanie základných premenných vo výpočtovom vzorci, koeficient športu, koncepciu rozvoja klubu, propagáciu mestskej časti, proces kontroly, ai.).

Očakávaným prínosom predkladaných zmien je eliminovanie chybovosti ako na strane žiadateľov, tak i na strane spracovávateľa, zníženie administratívnej záťaže ako i zvýšenie úrovne predkladaných plánov športových klubov ako i záverečných hodnotiacich správ a tým spravodlivejšie a transparentnejšie prerozdeľovanie týchto dotácií.

**3. Doložky k návrhu**

1. **Rozpočtová doložka**

Schválenie predkladaného návrhu predpokladá dopad na rozpočet mestskej časti Bratislava- Petržalka vo výške schválenej v rozpočte na príslušný rozpočtový rok.

2. **Finančná doložka**

Schválenie predkladaného návrhu VZN bude mať finančný dopad na fyzické a právnické osoby, ktorým bude dotácia poskytnutá.

3. **Ekonomická doložka**

Schválenie predkladaného návrhu VZN bude mať dopad na hospodárenie podnikateľskej sféry v prípade poskytnutia dotácie podnikateľovi.

4. **Environmentálna doložka**

Schválenie predkladaného návrhu VZN nebude mať dopad na životné prostredie.

5. **Doložka zlučiteľnosti**

Uvedený návrh je v súlade so zákonom č. 583/2004 Z. z. o rozpočtových pravidlách územnej samosprávy v znení neskorších predpisov a so zákonom č. 523/2004 Z. z. o rozpočtových pravidlách verejnej správy v znení neskorších predpisov.

**4. Návrh**

**Všeobecne záväzného nariadenia**

**mestskej časti Bratislava-Petržalka č..../2020 z ...... 2020**

**o poskytovaní dotácií pre veľké športové kluby z rozpočtu mestskej časti Bratislava-Petržalka**

Miestne zastupiteľstvo mestskej časti Bratislava-Petržalka podľa § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, v spojení s § 29 a § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a § 7 ods. 4 zákona Národnej rady Slovenskej republiky č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších prepisov sa uznieslo na vydaní tohto všeobecne záväzného nariadenia.

**§ 1**

**Úvodné ustanovenia**

(1) Toto všeobecne záväzné nariadenie (ďalej len „nariadenie“) upravuje

1. podmienky pre poskytovanie dotácií oprávneným osobám a spôsob výpočtu dotácií z rozpočtu mestskej časti Bratislava-Petržalka (ďalej len „mestská časť“),
2. postup pri rozhodovaní a schvaľovaní poskytnutia dotácií,
3. podmienky čerpania a spôsob vyúčtovania dotácií,
4. sankcie a spôsob kontroly poskytnutej dotácie.

(2) Na účely tohto nariadenia sa dotáciou rozumie poskytnutie finančných prostriedkov v súlade s ustanovením osobitného predpisu1.

**§ 2**

**Oprávnené osoby**

Dotácie je možné poskytnúť právnickým osobám a fyzickým osobám – podnikateľom, ktoré majú sídlo alebo trvalý pobyt na území mestskej časti a zároveň pôsobia a vykonávajú činnosť na území mestskej časti (ďalej len „žiadateľ“).

**§ 3**

**Účel poskytnutia dotácií**

Dotáciu je možné poskytnúť len na podporu detí a mládeže vo veku 5-23 rokov v oblasti kolektívnych alebo individuálnych športov spadajúcich pod príslušnú národnú zväzovú organizáciu, a to najmä na účely podpory:

1. účasti talentovaných športovcov jednotlivcov a kolektívov na regionálnych, celoslovenských či medzinárodných súťažiach,
2. pokrytie nákladov na činnosť a prevádzku športovania členskej základne (detí a mládeže)

**§ 4**

**Spôsob tvorby finančných prostriedkov určených na poskytovanie dotácií**

Mestská časť každoročne pri schvaľovaní rozpočtu vyčlení pre účely poskytovania dotácií z rozpočtu 1% z podielu na dani z príjmov fyzických osôb za predchádzajúci kalendárny rok, maximálne však 100.000,- eur.

**§ 5**

**Podmienky čerpania dotácií**

(1) Dotáciu je možné poskytnúť výhradne žiadateľovi, ktorý spĺňa všetky nasledujúce podmienky:

1. pôsobí v oblasti športu a má národnú zväzovú príslušnosť,
2. súčasťou členskej základne žiadateľa sú deti a mládež vo veku 5-23 rokov zúčastnené v súťaži organizovanej pod príslušným národným zväzom, pričom minimálne 20% z tejto členskej základne má v čase podania žiadosti o dotáciu trvalý pobyt v mestskej časti.
3. členskú základňu žiadateľa tvorí, pri kolektívnych športoch, minimálne 100 členov zúčastnených v súťaži organizovanej pod príslušným národným zväzom vo veku 5-23 rokov (v čase podania žiadosti o dotáciu), pri individuálnych športoch tvorí členskú základňu minimálne 50 členov zúčastnených v súťaži organizovanej pod príslušným národným zväzom vo veku 5-23 rokov (v čase podania žiadosti o dotáciu), pričom platí, že športový klub sa môže uchádzať o dotáciu s maximálne dvomi oddielmi rôzneho športového odvetvia.
4. dĺžka pôsobenia žiadateľa na území mestskej časti je minimálne 2 roky.

(2) Subjekt, ktorý požiada o dotácie a zároveň mu bude poskytnutá dotácia na základe tohto nariadenia nemá nárok na čerpanie dotácie v zmysle VZN č 7/2015 o poskytovaní finančných dotácií z rozpočtu mestskej časti Bratislava-Petržalka v znení neskorších VZN. Rovnako nemá nárok na poskytnutie financií zo strany mestskej časti na účel, ktorý je už predmetom čerpania dotácie pre veľké kluby v oblasti športu z rozpočtu mestskej časti.

(3) Dotáciu nie je možné poskytnúť:

1. žiadateľovi, ktorého žiadosť nespĺňa náležitosti ustanovené týmto nariadením,
2. žiadateľovi, ktorý má voči mestskej časti alebo voči právnickým osobám založeným alebo zriadeným mestskou časťou záväzky po lehote splatnosti, je voči nemu vedené konkurzné konanie, je v likvidácii, žiadateľovi, ktorý má záväzky po lehote splatnosti voči hlavnému mestu SR Bratislave a štátu (Daňový úrad, Sociálna poisťovňa, zdravotné poisťovne a pod.),
3. na podujatie alebo účel poškodzujúci životné prostredie, otvorenou alebo skrytou formou podnecujúci extrémistické zmýšľanie a neznášanlivosť na základe pohlavia, rasy, farby pleti, jazyka, viery a náboženstva, národného alebo sociálneho pôvodu, príslušnosti k národnosti alebo etnickej skupine, narúšajúci verejný poriadok a podobne,
4. politickým stranám, politickým hnutiam a ich koalíciám a verejným činiteľom,
5. na úhradu nákladov aktivít a podujatí z predchádzajúcich rokov alebo ich refundáciu,
6. na finančné dary, odpisy, pokuty, dotácie inému subjektu a odmeny funkcionárom,
7. na odmeny osobám spojeným so žiadateľom, ak sa priamo nevenujú športovej činnosti detí a mládeže v členskej základni žiadateľa vo veku 5 – 23 rokov,
8. na finančné vyčíslenie dobrovoľnej práce v prospech predmetu žiadosti žiadateľa,
9. na úhradu nákladov, na ktoré bol poskytnutý finančný príspevok z vecne príslušného ministerstva, na ktoré bol poskytnutý finančný príspevok z rozpočtu mestskej časti v zmysle platnej legislatívy, alebo na ktoré boli poskytnuté finančné prostriedky z iných zdrojov,
10. ak žiadateľ porušil zákon alebo iný všeobecne záväzný právny predpis závažným spôsobom, opakovane alebo aspoň trikrát menej závažným spôsobom; pri hodnotení závažnosti sa prihliada na výsledok výkonu kontroly, dozoru alebo dohľadu príslušného orgánu,
11. právnickej osobe, ktorej bol právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie,
12. ak žiadateľ uviedol vo svojej žiadosti nepravdivé informácie.

(4) Poskytnuté finančné prostriedky musia byť použité len na účel, na ktorý boli pridelené a v tom kalendárnom roku, pre ktorý boli poskytnuté.

(5) Celková výška dotácie žiadateľa nesmie presiahnuť 20% z príjmov v rozpočte žiadateľa za predchádzajúci rozpočtový rok.

(6) Výška dotácie nesmie presiahnuť viac ako 40% zo sumy vyčlenenej mestskou časťou podľa § 4 tohto nariadenia.

(7) V prípade, že je žiadateľovi pridelená dotácia vo výške 20.000,- eur a viac, mestská časť je oprávnená požadovať svoje zastúpenie v kontrolnom orgáne daného žiadateľa.

(8) Žiadateľ je povinný na viditeľnom mieste a primeranou formou informovať verejnosť o tom, že aktivity alebo činnosť klubu je podporovaná dotáciou z mestskej časti; pri informovaní masmédií o svojej činnosti, pri aktivitách realizovaných v súvislosti dotáciou, a pri ich propagácii (napr. tlač materiálov, pozvánok a pod.) výslovne uvedie že boli financované  z dotácie mestskej časti Bratislava-Petržalka. Žiadateľ je tiež povinný uverejniť na svojej internetovej stránke, že aktivity alebo činnosť boli realizované z dotácie poskytnutej mestskou časťou Bratislava-Petržalka.

**§ 6**

**Žiadosť o poskytnutie dotácie**

1. Dotácia sa poskytuje na základe elektronickej žiadosti žiadateľa (systém e-grant).
2. Žiadosť je potrebné podať elektronicky prostredníctvom online formuláru dostupného na portáli <https://petrzalka.egrant.sk>. Žiadosť musí byť zaevidovaná na elektronickom portáli s povinnými náležitosťami a s naskenovanými povinnými prílohami, pričom musí obsahovať:
3. meno a priezvisko alebo názov a adresu trvalého pobytu alebo sídla žiadateľa, IČO, kontakty (telefón a e-mail),
4. IBAN transparentného účtu žiadateľa,
5. doklad o zriadení alebo vedení transparentného účtu žiadateľa v banke alebo pobočke zahraničnej banky (kópia zmluvy o bežnom účte alebo výpis z bežného účtu),
6. čestné vyhlásenie žiadateľa o vysporiadaní finančných, hlavnému mestu SR Bratislava a štátu okrem finančných vzťahov voči daňovému úradu a colnému úradu. Záväzky voči mestskej časti budú overené priamo pri podaní žiadosti,
7. potvrdenie príslušného konkurzného súdu o tom, že žiadateľ nie je v konkurze, nie je voči nemu vedené konkurzné konanie, nie je v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku nie staršie ako 3 mesiace ku dňu predloženia,
8. čestné vyhlásenie žiadateľa o tom, že voči nemu nie je vedené exekučné konanie,
9. potvrdenie príslušného inšpektorátu práce o tom, že žiadateľ v predchádzajúcich troch rokoch neporušil zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 125/2006 Z. z. nie staršie ako 3 mesiace ku dňu predloženia,
10. charakteristika činnosti žiadateľa,
11. potvrdenie o zaradení do Útvaru talentovanej mládeže vystavené príslušným športovým zväzom - nie staršie ako 3 mesiace ku dňu predloženia,
12. účel, na ktorý sa má dotácia poskytnúť podľa § 3 tohto nariadenia,
13. miesto, kde sa má aktivita alebo činnosť uskutočniť,
14. Plán činnosti a rozvoja športového klubu (Koncepcia) podľa bodu I. písm. d) prílohy č. 1 tohto nariadenia v stanovenej štruktúre,
15. celkový rozpočet žiadateľa za predchádzajúci rok a účtovnú uzávierku za posledné ukončené účtovné obdobie,
16. zoznam všetkých členov žiadateľa vo veku 5-23 rokov zúčastnených v súťaži organizovanej pod príslušným národným zväzom, potvrdený príslušným športovým zväzom v štruktúre definovanej v žiadosti o dotáciu - nie staršie ako 3 mesiace ku dňu predloženia.

 (3) Žiadosť o poskytnutie dotácie predloží žiadateľ mestskej časti najneskôr do 15.11. predchádzajúceho kalendárneho roka.

**§ 7**

**Rozhodovanie o poskytnutí dotácie**

(1) Žiadosti o dotácie posudzuje vecne príslušný útvar miestneho úradu mestskej časti a Komisia športu miestneho zastupiteľstva mestskej časti (ďalej len „komisia športu“) na základe podkladov a odporúčaní dotknutých odborných útvarov miestneho úradu mestskej časti. Odborné útvary miestneho úradu mestskej časti vo svojich odporúčaniach zhodnocujú najmä celkové poznatky o žiadateľovi, plánoch a realizácii činnosti a rozvoja športového klubu, o úrovni vyúčtovania a vyhodnotenia dotácií poskytnutých v predchádzajúcich rokoch.

(2) Každá žiadosť, ktorá spĺňa podmienky podľa § 5 tohto nariadenia sa elektronicky spracuje na príslušnom odbornom útvare miestneho úradu mestskej časti, doplní o stanoviská vecne príslušných útvarov miestneho úradu mestskej časti a ohodnotí podľa kritérií uvedených v bode I. písm. a), b), c) a e) prílohy č.1. tohto nariadenia.

(2) Komisia športu elektronicky bodovo ohodnotí žiadosti podľa kritéria uvedeného v bode I. písm. d) prílohy č. 1 tohto nariadenia. Hodnotenie členov komisie športu je subjektívne, pričom pre zápis pridelenej hodnoty sa použije priemerné bodové hodnotenie vypočítané z hodnotenia všetkých členov komisie (príloha č. 1 – Kritérium 4).

(3) Na zasadnutie komisie športu, ktorá rokuje o prideľovaní dotácií, predloží vecne príslušný útvar miestneho úradu mestskej časti výslednú tabuľku s vyplneným bodovým hodnotením jednotlivých kritérií podľa bodu I. prílohy č. 1 tohto nariadenia a výškou dotácie pre jednotlivých žiadateľov, vypočítanou na základe vzorca uvedeného v bode II. prílohy č.1. tohto nariadenia.

(4) Pridelenie dotácií Komisiou športu má odporúčací charakter, o poskytnutí dotácie žiadateľom rozhoduje miestne zastupiteľstvo mestskej časti na svojom zasadnutí uznesením, najneskôr však do 31.3. príslušného roka, na ktorý sa dotácia vzťahuje.

(5) Prípadné zostávajúce finančné prostriedky, ktoré vzniknú na základe § 5 ods. 5 a 6 tohto nariadenia a finančné prostriedky, ktoré nebudú poskytnuté žiadateľom z iných dôvodov na strane žiadateľa, budú prerozdelené pomerným spôsobom medzi zvyšných úspešných žiadateľov (na základe bodového podielu jednotlivých žiadateľov voči celkovému súčtu pridelených bodov žiadateľom).

(6) Na poskytnutie dotácie nie je právny nárok.

(7) Najneskôr do 30 dní po schválení uznesenia o poskytnutí dotácií miestnym zastupiteľstvom mestskej časti uzavrie mestská časť so žiadateľmi písomnú zmluvu o poskytnutí dotácie.

(8) Zmluva o poskytnutí dotácie musí obsahovať najmä tieto náležitosti:

1. údaje o zmluvných stranách - o príjemcovi, v tomto rozsahu
	1. ak ide o fyzickú osobu - podnikateľa, názov, miesto podnikania, IČO a DIČ,
	2. ak ide o právnickú osobu – názov, sídlo, IČO a DIČ a údaje o štatutárnom orgáne v rozsahu meno a priezvisko,
2. predmet zmluvy,
3. účel, na ktorý sa má dotácia poskytnúť,
4. výšku poskytnutej dotácie,
5. IBAN transparentného účtu, na ktorý sa dotácia poukazuje,
6. podmienky použitia dotácie,
7. práva a povinnosti zmluvných strán,
8. podmienky vyúčtovania dotácie a odvodu prípadných výnosov z nich,
9. spôsob kontroly použitia dotácie a plnenia zmluvných podmienok,
10. číslo účtu mestskej časti, na ktorý sa poukazuje nevyužitá dotácia a prípadné výnosy z nej,
11. sankcie za porušenie zmluvných podmienok,
12. dôvod a spôsob odstúpenia od zmluvy,
13. vymedzenie času, na ktorý sa zmluva uzatvára,
14. záväzok príjemcu, že poskytnutú dotáciu v zmluvne vymedzených prípadoch vráti,
15. súhlas žiadateľa s vykonaním kontroly podľa § 10 tohto nariadenia.

(9) Prehľad úspešných žiadateľov s výškou poskytnutej dotácie za príslušný rok bude zverejnený na webovej stránke mestskej časti.

**§ 8**

**Vyúčtovanie dotácie**

(1) Žiadateľ vykoná vyúčtovanie elektronicky na portáli <https://petrzalka.egrant.sk> do 30.11. roka, v ktorom bola poskytnutá dotácia, formou „Záverečnej správy“, ktorá bude obsahovať:

1. finančnú časť - prehľad použitia poskytnutých finančných prostriedkov s priloženými fotokópiami príslušných účtovných dokladov (priloží kópie riadne očíslovaných účtovných dokladov o použití finančných prostriedkov (napr. faktúry, výpisy z banky, výdavkové a príjmové pokladničné doklady, cestovné príkazy, prezenčné listiny, preberacie protokoly, zmluvy či iné)
2. obsahovú časť - vyhodnotenie realizovaných aktivít alebo činnosti, ktoré boli predmetom dotácie a príslušnú fotodokumentáciu. Vyhodnotenie bude štruktúrované podľa „Akčného plánu rozvoja športového klubu (Koncepcia, III. časť) na príslušný rok v zmysle § 6 ods. 2 pís. l a prílohy č. 1 – Kritérium 4 tohto nariadenia

(2) Na každom naskenovanom/skopírovanom origináli účtovného dokladu, ktorým sa preukazuje použitie dotácie, musí byť modrým perom napísaný text: „Dotácia – MČ Bratislava-Petržalka“ a uvedená čiastka, hradená z dotácie. Účtovné doklady predložené žiadateľom dotácie vo vyúčtovaní nesmú byť použité pri zúčtovaní dotácie z iných zdrojov, ako z rozpočtu mestskej časti.

(3) Nepoužité finančné prostriedky z poskytnutej dotácie spolu s prípadnými výnosmi z nich je žiadateľ povinný vrátiť na účet mestskej časti a to do 14 dní odo dňa predloženia vyúčtovania miestnemu úradu mestskej časti, najneskôr však do konca januára roka, nasledujúceho po roku, na ktorý mu bola poskytnutá dotácia.

(4) V prípade, ak žiadateľ použije dotáciu v rozpore s účelom dohodnutým v zmluve, alebo ak žiadateľ nepredloží vyúčtovanie použitia dotácie v stanovenom termíne, je povinný túto bezodkladne vrátiť na bankový účet mestskej časti.

**§ 9**

**Sankcie**

(1) Právnická osoba alebo fyzická osoba - podnikateľ, ktorá porušila finančnú disciplínu podľa osobitného zákona2 je povinná vrátiť poskytnuté finančné prostriedky na bankový účet mestskej časti, a to vo výške porušenia finančnej disciplíny. Súčasne je povinná zaplatiť penále mestskej časti vo výške 0,1% zo sumy, v ktorej došlo k porušeniu finančnej disciplíny, za každý, aj začatý deň porušenia finančnej disciplíny do doby vrátenia finančných prostriedkov, najviac do výšky tejto sumy.

(2) V prípade, ak žiadateľ, nesplní podmienky § 5 bodu 7 a odmietne zastúpenie mestskej časti vo svojom kontrolnom orgáne, stráca nárok na pridelené dotácie v danom roku. Poskytnutú dotáciu v danom roku je povinný po doručení výzvy bezodkladne vrátiť v plnej výške späť na bankový účet mestskej časti.

**§ 10**

**Kontrola**

(1) Mestská časť má právo kontroly účelu a podmienok použitia finančných prostriedkov z poskytnutej dotácie, podľa schváleného projektu žiadateľa.

(2) Kontrolu dodržiavania tohto nariadenia vykonávajú poverení zamestnanci mestskej časti a členovia komisie športu.

**§ 11**

**Prechodné ustanovenia**

(1) Vyúčtovanie dotácií poskytnutých pred účinnosťou tohto nariadenia sa vykoná podľa právnej úpravy účinnej do 4. októbra 2020.

(2) Žiadosť o poskytnutie dotácie pre rok 2021 predloží žiadateľ mestskej časti najneskôr do 30.11.2020.

**§ 12**

**Zrušovacie ustanovenia**

Týmto nariadením sa zrušuje všeobecne záväzné nariadenie mestskej časti Bratislava-Petržalka
č. 12/2017 z 12. decembra 2017 o poskytovaní dotácií pre veľké kluby v oblasti športu z rozpočtu mestskej časti Bratislava-Petržalka v znení VZN č. 5/2018, VZN č. 5/2019 a VZN č.12/2019.

**§ 13**

**Účinnosť**

Toto všeobecne záväzné nariadenie nadobúda účinnosť **5. októbra 2020.**

Ing. Ján Hrčka

 starosta

**\_\_\_\_\_\_\_\_\_\_\_\_\_\_\_\_\_\_\_**

1) § 7 ods. (4) zákona NR SR č. 583/2004 Z. z. o rozpočtových pravidlách územnej samosprávy v znení neskorších predpisov

2)§ 31 ods. 1 zákona č. 523/2004 Z. z. o rozpočtových pravidlách verejnej správy v znení neskorších predpisov 7

Príloha č. 1 k VZN č. .../2020

**KRITÉRIÁ BODOVÉHO OHODNOTENIA ŽIADOSTÍ O DOTÁCIU**

**A SPOSOB VÝPOČTU DOTÁCIE**

**I.) Kritériá bodového ohodnotenia žiadostí o dotáciu**

a) **Kritérium 1** - Počet detí a mládeže vo veku od 5 do 23 rokov vrátane, zúčastnených v súťažiach organizovaných pod príslušným národným zväzom, pričom platí, že jednu osobu je možné počítať iba raz.

* za každého člena bude pridelený **1 bod**

(*Pozn.: Ak má žiadateľ dva športové oddiely, na ktoré si uplatňuje túto dotáciu v rámci športového klubu, a zároveň má členov, ktorí navštevujú oba z nich súčasne, platí, že títo budú započítaní do celkového počtu členov len raz, pričom sa budú započítavať pre ten oddiel, pre ktorý je uvedený vyšší koeficient podľa Kritéria 3.)*

b) **Kritérium 2** – Útvar talentovanej mládeže - body sa prideľujú na základe skutočnosti, či daný žiadateľ má zriadený Útvar talentovej mládeže alebo nie (Útvary talentovanej mládeže, centrá olympijskej prípravy, centrá talentovanej mládeže, zväzové centrá talentovanej mládeže, športové triedy, školské športové kluby a pod. slúžia na vytváranie nadštandardných podmienok pre prípravu športových talentov. Na zabezpečení týchto útvarov sa podieľajú športové zväzy, kluby, zriaďovatelia škôl a Ministerstvo školstva, vedy, výskumu a športu SR.).

* Zriadený útvar talentovanej mládeže = **2 body**
* Nezriadený útvar talentovanej mládeže = **1 bod**

*(Pozn.: Ak má žiadateľ dva športové oddiely, na ktoré si uplatňuje túto dotáciu v rámci športového klubu a len jeden z nich má ÚTM, počet členov sa násobí dvomi len oddielu so zriadeným ÚTM. Súbežne platí, že osoba navštevujúca viac oddielov v rámci daného športového klubu, bude zarátaná iba raz podľa pravidla uvedeného pre Kritérium 1.)*

c) **Kritérium 3 -** Váha športového odvetvia - Petržalský koeficient športu (PKŠ) určuje spoločenskú významnosť daného športu v podmienkach Petržalky. Ideovo vychádza z parametrov koeficientu športu (KŠ), ktorý vyhlasuje Ministerstvo školstva, vedy, výskumu a športu SR v spolupráci s mimovládnymi športovými organizáciami a odborníkmi v oblasti športu (Koeficient športu = Športový úspech x Záujem o šport). Jednotlivým športovým odvetviam je priradená nasledovná hodnota Petržalského koeficientu športu, úmerne zoradená do 5-bodovej škály:

* **Ľadový hokej** **5 (**najvyššia hodnota KŠ + najväčšia finanč. náročnosť)
* **Futbal** **4** (najvyššia hodnota KŠ)
* **Atletika** **3,5** (hodnota KŠ vyššia ako 8)
* **Hádzaná, basketbal, gymnastika 3** (hodnota KŠ vyššia ako 3,5)
* **Tanec** **2 (**hodnota KŠ vyššia ako 1)

Pri určovaní hodnoty tohto kritéria pre ostatné športové odvetvia sa rovnako vychádza z aktuálneho KŠ MŠVVaŠ SR. Ak je uvedený koeficient športového odvetvia MŠVVaŠ SR s hodnotou *X*, platí:

* vo vzorci pre výpočet dotácie sa použije koeficient **3,5** ak ***X* ≥ 8**
* vo vzorci pre výpočet dotácie sa použije koeficient **3** ak **8 > X ≥ 3,5**
* vo vzorci pre výpočet dotácie sa použije koeficient **2,5** ak **3,5** **> X ≥ 2,5**
* vo vzorci pre výpočet dotácie sa použije koeficient **2** ak **2,5** **> X ≥ 1**
* vo vzorci pre výpočet dotácie sa použije koeficient **1,5** ak **1 > X ≥ 0,5**
* Stanovený **petržalský koeficient** **športu** **(PKŠ)** = **počet** **bodov** vo vzorci

*(Pozn.: V prípade žiadateľa, ktorý si uplatňuje dotáciu podľa tohto VZN na dva športové oddiely, predstavujúce rôzne športové odvetvia, sa hodnota Petržalského koeficientu športu pridelí každému oddielu samostatne. Zároveň platí, že členovia, ktorí navštevujú oba z uvedených oddielov súčasne, budú zarátaní pre ten oddiel, pre ktorý je uvedený vyšší koeficient športu podľa Kritéria 3.)*

d) **Kritérium 4** – Plán činnosti a rozvoja športového klubu (Koncepcia) pozostávajúci z častí:

1. ***Analýza činnosti a výsledky klubu/ oddielu*** *(za oba oddiely*) -zhodnotenie uplynulého roka (akčného plánu pre uplynulý rok, ak bol žiadateľ príjemcom dotácie od MČ v predchádzajúcom roku, podľa predkladaného vyhodnotenia plánov na daný rok, alebo vlastné zhodnotenie úspechov, rozvoja, problémov, ťažkostí.)
2. ***Strednodobý plán* -** vízia činnosti a rozvoja športového klubu/ oddielu **v horizonte 4 rokov**
3. ***„Akčný plán“ klubu/ oddielu na nasledujúci rok*** (na ktorý sa vzťahuje žiadosť o dotáciu)v kontexte strednodobého plánu – realizácia konkrétnych cieľov

Všetky časti sa uvádzajú v položkách:

1. rozvoj členskej základne, zvýšenie kvality členov, vrátane počtu reprezentantov, rozvoj športového majstrovstva i ľudských kvalít športovcov
2. pomoc sociálne/ ekonomicky znevýhodneným talentovaným jednotlivcom, alebo inak znevýhodneným jednotlivcom
3. súťažné, rozvojové ciele – postup do vyššej súťaže, turnaje, výsledky, úspechy
4. spolupráca s mestskou časťou Bratislava-Petržalka; návrh formy alebo spôsobu účasti mestskej časti v rámci činnosti športového klubu (spoluautor, spoluorganizátor, partner, záštita a podobne) prezentácia/ reprezentácia MČ (návrh spôsobu a formy propagácie mestskej časti), príp. pomoc pri rozvoji komunity v Petržalke (upratovanie priestorov, rozvoj šport. infraštruktúry a pod.),
5. rozvoj športovej športového klubu: rozvoj infraštruktúry pre členov klubu – vlastnej/prenájmy, a pod., podmienok, investície, získanie grantov, sponzorstva a pod..

Hodnotenie tohto kritéria je subjektívne (§ 7), pričom členovia komisie športu bodovo hodnotia predložený „Akčný plán“ vychádzajúci zo Strednodobého plánu rozvoja žiadateľa tak, že za každú z uvedených položiek a) – e) „Akčného plánu“ pridelia body v rozsahu 0 – 20 bodov. Hodnotiteľ posudzuje „Akčný plán“ v kontexte celej Koncepcie (časti I. – III.), prihliadajúc na stanoviská odborných útvarov (§ 7 Rozhodovanie o poskytnutí dotácie).

Bodová škála pre položky a) – e) Akčného plánu:

* mimoriadne uspokojivý = **20 bodov**
* uspokojivý = 1**5 bodov**
* priemerný = **10 bodov**
* neuspokojivý = **5 bodov**
* mimoriadne neuspokojivý = **0 bodov**

Maximálne bodové hodnotenie Akčného plánu na nasledujúci rok je 5 x 20bodov, t.j. 100 bodov.

$$Kritérium 4=\frac{Súčet pridelených bodov za položky a) až e) od všetkých hodnotiteľov }{Počet hodnotiacich členov komisie}$$

*(Pozn.: Ak má žiadateľ dva športové oddiely, na ktoré si uplatňuje túto dotáciu v rámci športového klubu, hodnotenie podľa uvedeného bodovania vypracuje hodnotiteľ za každý oddiel klubu zvlášť, pričom do výpočtovej tabuľky bude vstupovať hodnota váženým priemerom za každý oddiel samostatne:*

$$Kritérium 4 za oddiel I= $$

$$\frac{\left( \frac{Súčet pridelených bodov odd. I za položky a) až e) od všetkých hodnotiteľov X počet členov za odd. I. }{počet členov za oddiel I+počet členov za oddiel II} \right)}{Počet hodnotiacich členov komisie}$$

Uvedený „Akčný plán“ (Kritérium 4, časť III.) v žiadosti o dotáciu vyhodnotí žiadateľ v „Záverečnej správe“ k vyúčtovaniu a uvedie rozsah jeho plnenia/ realizácie – pozri § 8 Vyúčtovanie dotácie realizáciu uvedeného plánu.

e) **Kritérium 5** - Percento členov klubu zúčastnených v súťažiach organizovaných pod príslušným národným zväzom (Kritérium 1) s trvalým pobytom v Petržalke.

* Pre účely výpočtu vstupujú **percentá** do vzorca **v číselnom vyjadrení** (napr. 70% = 0,7 bodu).

*(Pozn.: Ak má žiadateľ dva športové oddiely, na ktoré si uplatňuje túto dotáciu v rámci športového klubu, a zároveň má takýto klub členov s trvalým pobytom v Petržalke, ktorí navštevujú oba z uvedených oddielov súčasne, platí, že títo Petržalčania budú zarátaní do celkového počtu Petržalčanov len raz, pričom sa budú započítavať pre ten oddiel, pre ktorý je uvedený vyšší koeficient športu podľa Kritéria 3. Pre splnenie podmienky čerpania dotácie podľa § 5bod 1 b) sa posudzuje % Petržalčanov za celý klub rovnako, t.j. bez duplicít.)*

**II. Spôsob výpočtu dotácie:**

$$Dotácia pre žiadateľa=\frac{\begin{array}{c}\\Celkové bodové ohodnotenie žiadateľa x Výška prostriedkov podľa § 4 tohto VZN\end{array}}{\begin{array}{c}Súčet celkových bodových ohodnotení všetkých žiadateľov\\\end{array}}$$

*pričom:*

**Celkové bodové ohodnotenie žiadateľa** = [(Kritérium 1 x Kritérium 5 x Kritérium 2) + Kritérium 4] x Kritérium 3

*(Pozn.: Športový klub sa môže uchádzať o dotáciu s maximálne 2 oddielmi rôzneho športového odvetvia. V takomto prípade sa celkové bodové ohodnotenie žiadateľa prideľuje najprv ohodnotením každého oddielu zvlášť, t.j. každé kritérium je za oba oddiely hodnotené samostatne, samostatne vstupuje do výpočtového vzorca ako bodové hodnotenie oddielu.*

**Bodové ohodnotenie oddielu** = [(Kritérium 1\* x Kritérium 5\* x Kritérium 2\*) + Kritérium 4\*] x Kritérium 3\*

*\*hodnoty za príslušný oddiel*

*pričom*:

**Celkové bodové ohodnotenie žiadateľa** **= Bodové ohodnotenie oddielu č. 1 + Bodové ohodnotenie oddielu č. 2**

*Celkové bodové ohodnotenie žiadateľa s dvoma oddielmi s rôznym športovým odvetvím predstavuje súčet bodových ohodnotení oboch oddielov klubu.)*

**5. Pripomienky a stanoviská komisií**

Materiál je výstupom práce pracovnej skupiny „šport“, ktorú vedie I. zástupkyňa starostu Lýdia Ovečková, participatívnych stretnutí so zástupcami športových klubov pôsobiacich v MČ Bratislava-Petržalka, viacerých pripomienkových kôl a odborných konzultácií.

**Stanoviská komisií:**

**Výpis z uznesení zo zasadnutia Komisie kultúry a mládeže zo dňa 24.8.2020**

**Prítomní**: M. Makovníková-Mosná, Ľ. Kačírek, I. Jančoková, M. Kleibl, L. Ovečková, I. Lučanič, M. Kovačič, M. Černý,

**K bodu 8 / Návrh VZN o poskytovaní dotácií pre veľké kluby v oblasti športu z rozpočtu mestskej časti**

**Uznesenie:** Komisia kultúry a mládeže **b e r i e n a  v e d o m i e** Návrh VZN o poskytovaní dotácií pre veľké kluby v oblasti športu z rozpočtu mestskej častia **o d p o r ú č a** miestnemu zastupiteľstvu **s c h v  á l i ť** predložený materiál.

**Hlasovanie:** Prítomných: 8 Za: 8 Proti: 0 Zdržal sa: 0

**Záver:** Uznesenie **bolo schválené**

Výpis z uznesenia zo zasadnutia **komisie správy majetku a miestnych podnikov** konaného dňa 24. 08. 2020

**Prítomní:** Mgr. Ivan Uhlár, Ing. Pavel Šesták, Mgr. Lena Bočkayová, Ing. Miroslav Behul, PhD., Erich Stračina, Mgr. Pavol Škápik

**K bodu 18/ Návrh VZN o poskytovaní dotácií pre veľké kluby v oblasti športu**

Materiál uviedla Ing. Ovečková, 1.zástupkyňa starostu. Konštatovala, že návrh zmien má zabezpečiť zjednodušený výpočet dotácie. V rámci diskusie členovia komisie namietali niektoré ustanovenia doplniť resp. dopracovať. Ide predovšetkým o doplnenie prechodných ustanovení, nakoľko sa zmena prijíma v priebehu roka, a už poskytnuté dotácie by mali dobehnúť podľa doposiaľ platného a účinného VZN, tiež je potrebné doplniť kritérium č. 3 o intervaly. Žiadajú zaslať tabuľku na výpočet dotácie. V rámci diskusie sa komisia zaoberala otázkou nenavyšovaniu sumy pre vyššie kluby než 100 000,-€, nakoľko zvýšená dotácia sa nemusí a často ani nepremietne k zníženiu nákladov na členské ktoré platia rodičia. Na druhej strane sa otvorila otázka ako Mestská časť podporuje talentované deti zo sociálne znevýhodnených rodín. Predseda komisie navrhol a členovia komisie sa stotožnili s názorom potreby zriadenia osobitnej grantovej schému (výzvy) určenej pre talentované deti zo sociálne znevýhodnených rodín. Po diskusii prijali členovia komisie nasledovné uznesenie

Komisia správy majetku a miestnych podnikov odporúča schváliť predložený materiál po zapracovaní pripomienok.

**Hlasovanie:**

Prítomní : 6

Za : 4

Proti: 0

Zdržal sa: 2

**Záver:** Uznesenie **bolo schválené**

Za správnosť: A. Broszová Bratislava 24. 08. 2020

tajomníčka komisie

**Výpis z uznesení zo zasadnutia školskej komisie:**

**5. riadne zasadnutie školskej komisie v roku 2020**

**Termín a čas:** 26. 08. 2020, 15.30 hod

**Miesto:** Miestny úrad mestskej časti Bratislava-Petržalka,zasadačka 8. poschodie

**K bodu 11**

**Návrh**

**Všeobecne záväzného nariadenia**

**mestskej časti Bratislava-Petržalka č..../2020 z ...... 2020**

**o poskytovaní dotácií pre veľké športové kluby z rozpočtu mestskej časti Bratislava-Petržalka**

**Uznesenie č. 10**

Školská komisia

**o d p o r ú č a**

Miestnemu zastupiteľstvu mestskej časti Bratislava-Petržalka

**s ch v á l i ť**

Všeobecne záväzné nariadenie mestskej časti Bratislava-Petržalka č ....../2020 z ..... 2020 o poskytovaní dotácií pre veľké športové kluby z rozpočtu mestskej časti Bratislava-Petržalka.

**Prítomní členovia komisie v čase hlasovania:**

Doc. Ľuboš Kačírek, PhD., Mgr. Lena Bočkayová, Ing. Gabriela Fulová, PhDr. Ľudmila Farkašovská, Mgr. Iveta Jančoková, Mgr. Juraj Kríž, PhD., David Běhal, Michal Horváth, Milan Polešenský,

**Hlasovanie:**

**Za: 9**

**Proti: 0**

**Zdržalo sa: 0**

**Záver: Uznesenie bolo schválené**

PaedDr. Katarína Brťková Doc. Ľuboš Kačírek, PhD.

tajomníčka komisie predseda komisie

**Výpis**

**z uznesení zo zasadnutia Komisie sociálnej a bytovej pri miestnom zastupiteľstve**MČ Bratislava-Petržalka konanej dňa 25.08.2020

**Prítomní/é:** Daniela Palúchová

Matúš Repka

Jana Hrehorová

Iveta Jančoková

Ildikó Zórádová

**Neprítomný:** Konrád Balla

**K bodu 5./**Návrh VZN o poskytovaní dotácií pre veľké kluby v oblasti športu.

**Materiál uviedla:** Ľudmila Pastorová, poverená vedením referátu kultúry a školstva

**Diskusia:** Pani Ľudmila Pastorová odpovedala na otázky členov komisie. Členovia komisie nemali k návrhu VZN pripomienky.

**Uznesenie:**

Komisia sociálna a bytová **odporúča**:

Miestnemu zastupiteľstvu mestskej časti Bratislava-Petržalka

***s c h v á l i ť***

Všeobecne záväzné nariadenie mestskej časti Bratislava-Petržalka č ....../2020 z ..... 2020
o poskytovaní dotácií pre veľké športové kluby z rozpočtu mestskej časti Bratislava-Petržalka.

**Hlasovanie:**

prítomní/é*:* 5/Daniela Palúchová, Matúš Repka, Jana Hrehorová, Iveta Jančoková, Ildikó Zórádová

za: 4/Matúš Repka, Jana Hrehorová, Iveta Jančoková, Ildikó Zórádová

proti: 0

zdržal/a sa: 1/Daniela Palúchová

**Uznesenie bolo schválené**

V Bratislave, 28.08.2020

Za správnosť: Eva Pavlaninová, tajomníčka komisie

**Výpis**

**z uznesení zo zasadnutia Komisie investičných činností pri miestnom zastupiteľstve**

MČ Bratislava-Petržalka konanej dňa 27.08.2020

**K bodu 5.**

Návrh VZN o poskytovaní dotácií pre veľké športové kluby z rozpočtu mestskej časti Bratislava - Petržalka

Návrh VZN odprezentovala Mgr. Ľudmila Pastorová

**Stanovisko komisie:** Komisia investičných činností nemá pripomienky a odporúča Miestnemu zastupiteľstvu mestskej časti Bratislava-Petržalka schváliť návrh VZN o poskytovaní dotácií pre veľké športové kluby z rozpočtu mestskej časti Bratislava - Petržalka

**Hlasovanie:**

prítomní: 8 - Ing. arch. Michala Kozáková, Ing. Miroslav Behúl, PhD., Miroslav Dragun,

Ing. arch. Matúš Repka, Mgr. Viera Bieliková, Mgr. Gabriel Fekete, Ing. Katarína Sklenková, Mgr. Maroš Buberník.

za: 7 - Ing. arch. Michala Kozáková, Ing. Miroslav Behúl, PhD., Ing. arch. Matúš Repka,

Mgr. Viera Bieliková, Mgr. Gabriel Fekete, Ing. Katarína Sklenková, Mgr. Maroš Buberník.

proti: 0

zdržal sa: 0

nehlasoval: 1 – Miroslav Dragun

**Návrh bol schválený.**

**Výpis uznesení z Komisie ŽPaVP zo dňa 27.8.2020**

UZNESENIE č. 53

Komisia životného prostredia a verejného poriadku

**o d p o r ú č a**

Miestnemu zastupiteľstvu  mestskej časti Bratislava-Petržalka

**s ch v á l i ť**

Všeobecne záväzné nariadenie mestskej časti Bratislava-Petržalka č ....../2020  z ..... 2020 o poskytovaní dotácií pre veľké športové kluby z rozpočtu mestskej časti Bratislava-Petržalka.

**Hlasovanie:**

Prítomných: 7

Za: 3 (N. Podhorná, E. Pätoprstá, R. Futo)

Proti: 0

Zdržal sa: 4 (Ľ. Farkašovská, I. Plšeková, E. Huska, M. Dragun)

**Uznesenie č. 53 nebolo schválené.**

Výpis z uznesení zo zasadnutia **Komisie dopravy, mobility a bezbariérovosti**

**K bodu č. 5**

Návrh VZN o poskytovaní dotácií pre veľké športové kluby z rozpočtu mestskej časti Bratislava – Petržalka

Prezentuje: Ľudmila Pastor

Prítomní: 9 z 11

Za:9          proti:0               zdržal sa: 0                 nehlasoval:0

**Uznesenie** k návrhu Všeobecne záväzného  nariadenia mestskej časti Bratislava-Petržalka č..../2020 z ...... 2020 o poskytovaní dotácií pre veľké športové kluby z rozpočtu mestskej časti Bratislava-Petržalka **bolo schválené**

Výpis z uznesení zo zasadnutia **Komisie územného plánu, výstavby a dopravy**

K bodu 7

**Návrh VZN o poskytovaní dotácií pre veľké kluby v oblasti športu**

Prezentovala: Mgr. Ľudmila Pastorová – referát kultúry a športu

**Uznesenie č. 104** zo dňa 25.08.2020:

Komisia odporúča Miestnemu zastupiteľstvu mestskej časti Bratislava-Petržalka schváliť Všeobecne záväzné nariadenie mestskej časti Bratislava-Petržalka č ....../2020 z ..... 2020 o poskytovaní dotácií pre veľké športové kluby z rozpočtu mestskej časti Bratislava-Petržalka.

Hlasovanie:

|  |  |  |
| --- | --- | --- |
| Prítomní: | 13 | z 13 členov |
| za: | 13 |  |
| proti: | 0 |  |
| zdržal sa: | 0 |  |
| nehlasoval: | 0 |  |

Uznesenie **bolo schválené**.

**Komisia športu**

*Ešte nezasadala*

**Finančná**

*Ešte nezasadala*

|  |  |  |  |  |
| --- | --- | --- | --- | --- |
| **Komisia** | **Schválený materiál** | **Neschválený materiál** | **Poznámky komisie** | **Vyhodnotenie spracovateľa** |
| **Komisia kultúry a mládeže**  | **schválené** | **-** | **-** | **-** |
| **Komisia správy majetku a miestnych podnikov**  |  **schválené** | **-** | -Doplnenie prechodných ustanovení s ohľadom na termín účinnosti -Doplniť hodnoty Kritéria č. 3 v intervaloch -Zaslať tabuľku na výpočet dotácie. | Akceptuje saAkceptuje saZaslaná |
| **Školská komisia** | **schválené** | **-** | **-** | **-** |
| **Komisia sociálna a bytová**  | **schválené** | **-** | **-** | **-** |
| **Komisia investičných činnosti** | **schválené** | **-** | -Posun termínu napodávanie žiadostí | Akceptuje sa |
| **Komisia životného prostredia a verejného poriadku**  | **-** | **neschválené** | **-** | **-** |
| **Komisia dopravy, mobility a bezbariérovosti** | **schválené** | **-** | **-** | **-** |
| **Komisie územného plánu, výstavby a dopravy** | **schválené** | **-** | **-** | **-** |

**Zapracované pripomienky z komisií do Návrhu VZN k 31.8.2020 (zverejnené VZN):**

|  |  |  |  |
| --- | --- | --- | --- |
| **Pripomienkovateľ** | **Pripomienka** | **Stav** | **Predmetná časť** |
| P. Šesták(poslanec) | -Hodnoty PKŠ v intervaloch;-Úprava výpočtovej tabuľky, zmena prepočtu pri dvoch oddieloch | ZapracovanéČiastočne zapracované | Príloha č.1, časť I. pís.c)Príloha č.1, časť I. pís.d) |
| I. Uhlár (poslanec) | Doplnenie prechodných ustanovení s ohľadom na termín účinnosti  | zapracované | VZN § 11 ods. 1 |
| Dragúň/ Bučan(poslanci) | Posun termínu napodávanie žiadostí | zapracované | VZN § 6 ods. 3VZN § 11 ods. 2 |
| M. Stríbranská (právne odd.) | Posun termínuúčinnosti VZN | zapracované  | VZN § 13 |
| S. Fiala(kontrolór MČ) | Vyňať podmienku z § 6 ods. 2, pís. n) „vymenovanie všetkých ďalších zdrojov, z ktorých bude aktivita alebo činnosť financovaná“ | zapracované | VZN § 6 (2)  |